На основу члана 12. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији („Службени лист града Прокупља“ бр.39/2023 од 28.08.2023.године), апо Јавном позиву Управе за подстицање и унапређење енергетске ефикасности ЈП 2/23, Градско веће града Прокупља на седници одржаној дана 31.08.2023.године, донело је

**O Д Л У К У**

**О РАСПИСИВАЊУ ЈАВНОГ ПОЗИВА ЗА ИЗБОР ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ СТАМБЕНИХ ОБЈЕКАТА НА ТЕРИТОРИЈИ ГРАДА ПРОКУПЉА ЈП БР.2/23**

I

Расписати Јавни позив за учешће привредних субјеката у спровођењу мера енергетске санације стамбених објеката на територији града Прокупља ЈП бр.2/23

 Утврђује се текст предметног Јавног позива који је саставни део ове Одлуке.

II

 Јавни позив из става I ове одлуке спровешће Комисија за реализацију мера енергетске санације образована Решењем Градског већа града Прокупља бр.06-80/2023-02 од 11.08.2023.године

III

Одлука ступа на снагу даном доношења.

ГРАДСКО ВЕЋЕ ГРАДА ПРОКУПЉА

Број: 06-90/2023-02

У Прокупљу,

31.08.2023.године

 ПРЕДСЕДНИК

 ГРАДСКОГ ВЕЋА

 Милан Аранђеловић

**О Б Р А З Л О Ж Е Њ Е**

Правни основ доношења Одлуке налази се у члану 12. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији („Службени лист града Прокупља“ бр.39/2023 од 28.08.2023.године). Комисија је утврдила текст јавног позива који је саставни део ове Одлуке.

 Предлаже се доношење предметне одлуке како је дато у тексту материјала.

 ПРЕДСЕДНИК КОМИСИЈЕ

 Марко Цвејић

КОМИСИЈА ЗА СПРОВОЂЕЊЕ МЕРА

ЕНЕРГЕТСКЕ ЕФИКАСНОСТИ

ГРАДСКОМ ВЕЋУ ГРАДА ПРОКУПЉА

 Поштовани,

У прилогу акта достављам вам предлог Одлуке о расписивању јавног позива за избор привредних субјеката у спровођењу мера енергетске санације стамбених објеката са текстом јавног позива на разматрање и одлучивање.

 ПРЕДСЕДНИК КОМИСИЈЕ

 Марко Цвејић